เป็นร้านที่มาตามWongnaiครับ ที่จอดรถผมจอดเอาข้างทาง ร้านมีทั้งโซนในห้องแอร์และโซนข้างนอก แต่ไม่ร้อนครับ ในห้องแอร์มีโต๊ะเล็กน้อยครับ ค่อนข้างอึดอัด ผมเลยนั่งข้างนอก ตกแต่งตัวต้นไม้ สวยงามมากๆ นั่งชิลล์ๆ ลมพัดเย็นๆ อากาศไม่ร้อนครับ พนักงานบริการดีมาก ตอนเลือกอาหาร พวกผมสั่งช้า พนักงานก็ยิ้มแย้ม ไม่มีบึ้งตึง ตอนกลับ ฝนตก พนักงานกางร่มเดินไปส่งที่รถด้วย ดีมากจริงๆครับ ระหว่างการกินก็มีพนักงานเดินมาดูเป็นระยะๆครับ ของกินอร่อยครับ ราคาพอเหมาะกับสถานที่ท่องเที่ยวและการตกแต่งร้านเก๋ๆชิคๆครับ

   - ข้าวราดกะเพราหมูกรอบ (120.-) จานนี้คือดีงามมาก หมูกรอบอร่อย กรอบ ไม่เหนียวครับ ผัดได้รสชาติกำลังดี ไม่เผ็ดเกินไป ชาวต่างชาติกินได้ครับ คือชอบมากจริงๆ ให้ A ครับ
   - Burger Tree Tales (190.-) เป็นเบอร์เกอร์หมูนะครับ เสิร์ฟพร้อมแป้งเบอร์เกอร์โฮมเมดสีเขียว ชิ้นใหญ่พอสมควรครับ มีมะเขือเทศและผักดอง เสิร์ฟพร้อมซอสมะเขือเทศที่เหมือนซอสในพาสต้าอ่ะครับ และก็มีมันฝรั่งทอด ที่เป็นมันฝรั่งจริงๆไม่ใช่แป้ง จานนี้ดีงามเช่นกันครับ ให้ B+
   - Mango Panna Cotta (120.-) เป็นพานาคอตต้ารสมะม่วงครับ กินชื่นใจดีครับ เสิร์ฟพร้อมมะม่วงสุกหัดลูกเต๋า วิปครีม โรยด้วยผงมะพร้าวอ่ะครับ ไม่รู้เรียกอะไร แต่อร่อยดีครับ เป็นเมนูแนะนำของร้าน ให้ B+ ครับ
   - Iced Caramel Latte (80.-) รสชาติใช้ได้ ตามมาตรฐานของกาแฟครับ ให้ B+ เช่นกัน
ร้านนี้ไม่มี VAT และ Service charge นะครับ

รสชาติ A
ราคา B+
บรรยากาศ A
บริการ A
สะอาด A